สวัสดีครับ ในบทนี้ผมจะพูดถึงเรื่อง เราจะทำอะไรกันดีในเวลาที่อากาศร้อน ๆ นะครับ อากาศร้อนเนี่ย มันก็มีทั้งข้อดีและก็ข้อเสียนะครับ ข้อเสียก็คือมันร้อน มันทำให้เราอยากอยู่แต่ในบ้าน ไม่อยากไปไหน เพราะว่าเราไม่อยากโดนแดด เดี๋ยวผิวไหม้ มันทำให้เราต้องเปลืองไฟที่บ้านเยอะ เพราะเราต้องเปิดพัดลมแล้วก็แอร์มากขึ้น แต่ข้อดีก็คือ มันทำให้เราซักผ้าได้ง่าย ตากผ้าได้ง่ายขึ้น ลองคิดดูนะครับ ถ้าเราซักผ้าแล้วก็ตากผ้าในช่วงหน้าฝนเนี่ย ฝนมันก็ตกไง มันทำให้ผ้าเราอับชื้น ตากผ้าไม่ได้ ตากไปฝนก็ตก ผ้าเปียกหมด แต่ถ้าเราซักผ้า ตากผ้าในช่วงหน้าร้อนเนี่ย มันง่าย เรามีแดดตลอดเวลาเนี่ย ตากยังไงก็แห้งครับ ผ้าจะสะอาด แล้วมันเป็นช่วงเวลาที่เหมาะ ในการที่เราจะเก็บกวาดห้องของเราด้วย คือบางทีเราไม่ได้เก็บกวาดที่นอน ไม่ได้เก็บกวาดเตียงมานานไง ในหนึ่งปีเนี่ย ผมถามเลยนะครับว่า เราเอาเตียงของเรา เอาหมอนของเราเนี่ย ไปตากแดดกี่ครั้ง ผมว่าหลายคนเนี่ย นาน ๆ ทีจะทำนะ ถ้าเราได้เอาหมอน เอาเตียง เอาตุ๊กตา เอาผ้าเนี่ย ไปตากแดด มันจะทำให้ เตียง หมอน ของเราเนี่ยสะอาดนะครับ เพราะว่าเราอยู่ในห้องนอนนาน ๆ เนี่ย เรานอนเตียงเดิม เรานอนหมอนเดิม เรากอดหมอนเดิมอยู่เป็นประจำเนี่ย มันก็จะมีเชื้อโรค มีฝุ่น มีนู่นมีนี่อะ แล้วมันก็ยังสกปรกอยู่อะ แต่ถ้าเราเอาไปฆ่าเชื้อโรคในแดดเนี่ย มันก็ทำ ให้ผ้า ให้หมอนให้เตียง ของเราเนี่ย สะอาดขึ้น ซึ่งกิจกรรมตรงนี้เนี่ย เราไม่สามารถทำได้ในช่วงหน้าฝนนะครับ เพราะว่าหน้าฝนเนี่ย เราไม่สามารถเอาผ้าเอาอะไรไปตากได้เลย เพราะว่ามันจะมีฝนตกตลอดเวลา แล้วอากาศข้างนอกมันก็ชื้น มันทำให้ผ้าเราอับชื้นนะครับ ดังนั้นช่วงเวลาอากาศร้อน ๆ เนี่ย มันจึงเหมาะมาก ที่เราควรจะจัดเก็บห้องของเรา ทำความสะอาดห้องของเรานะครับ ถ้าเกิดว่าเรามีรถยนต์ มีรถมอเตอร์ไซค์ หรือว่ามีรถจักรยานเนี่ย เราก็เอาเวลาตรงเนี้ย ไปทำความสะอาดมันนะครับ เอารถไปล้างให้เรียบร้อย มันจะได้ดูสะอาด ดูใหม่เหมือนกับตอนที่เราซื้อมา แรก ๆ นะครับ แต่ถ้าใครขี้เกียจ ผมก็แนะนำให้เอารถไปเข้าศูนย์ก็ได้นะครับ เอาไปให้ที่คาร์แคร์ หรือว่าล้างอัดฉีดทั่วไปเนี่ย ให้เขาล้างให้ก็ได้ แต่ผมว่าเราน่าจะใช้เวลาในช่วงร้อน ๆ เนี่ย ให้เป็นประโยชน์นะครับ มันเป็นการออกกำลังกายไปในตัวด้วย เป็นการฝึกฝนตัวเองนะครับ นอกจากนี้ถ้าเรามีเวลามาก ๆ เนี่ย แล้วบังเอิญว่าช่วงหน้าร้อนของเราเนี่ย มันตรงกับวันหยุด เราก็อาจจะไปเที่ยวทะเลก็ได้นะครับ ผมว่าทะเลเนี่ยมันเหมาะกับหน้าร้อนนะ ถ้าไปหน้าฝนเดี๋ยวก็เจอสึนามิ เจอพวกคลื่นยักษ์ซัดเข้ามาอีก ถ้าไปช่วงหน้าร้อนมันก็โอเคนะ เอ่อ..มันจะได้เป็นการพักผ่อนไปในตัวด้วย ไปทะเล ไปกินบาร์บีคิว ไปเล่นฟุตบอลชายหาด เล่นวอลเลย์บอลชายหาด ก็โอเคนะครับ หรือถ้าใครขี้เกียจไปไหน ไม่อยากออกไปต่างจังหวัด ไม่อยากเดินทาง ผมก็แนะนำให้เล่นน้ำที่บ้านก็ได้นะครับ เอาสายยางที่บ้านน่ะ เอามาฉีดเล่นนะ หรือไม่ก็เอาน้ำใส่ลูกโป่งมาปาเล่นกัน ก็สนุกสนานเหมือนกันนะครับ ตอนผมอยู่มัธยม ผมก็เล่นบ่อยนะ เอาลูกโป่งใส่น้ำ เขวี้ยงใส่กันเนี่ย สนุกดีนะครับ หรือไม่ก็เราอาจจะมีการจัดปาร์ตี้ที่บ้านก็ได้นะครับ ชวนเพื่อนมาหลาย ๆ คนเนี่ย เอามาจัดปาร์ตี้ที่บ้านกัน อาจจะเป็นปาร์ตี้บาร์บีคิว ปาร์ตี้น้ำปั่นก็ได้นะ ซื้อผลไม้มาหลาย ๆ ชนิดอะ แล้วก็เอามาปั่นทำสมูทตี้กินกัน ผมว่ามันก็โอเคนะครับ จะได้กินน้ำแก้ร้อนไปด้วย แล้วก็พูดคุย สังสรรค์ สนุกสนานกับเพื่อน ๆ นะครับ ถ้าบ้านใครมีเครื่องทำไอติม ก็ทำไอติมกินก็ได้นะ ก็ดีเหมือนกัน ประหยัดด้วย ถ้าเราไปกินที่ร้านมันก็แพงไง แต่ถ้าเราทำกินเองมันได้เยอะ แล้วก็ได้กินกับเพื่อน ๆ ด้วย